Up-1070/05
Natisni
Opravilna št.:
Up-1070/05
Datum odločitve:
21. 3. 2006
ECLI:
ECLI:SI:USRS:2006:Up.1070.05
Akt:
Ustavna pritožba A. A. zoper sklep Višjega sodišča v Ljubljani št. I Kp 1000/2005 z dne 24. 8. 2005 v zvezi s sklepom Okrožnega sodišča v Ljubljani št. Ks 1680/2004 z dne 30. 5. 2005
Izrek:
Ustavna pritožba A. A. zoper sklep Višjega sodišča v Ljubljani št. I Kp 1000/2005 z dne 24. 8. 2005 v zvezi s sklepom Okrožnega sodišča v Ljubljani št. Ks 1680/2004 z dne 30. 5. 2005 se zavrže.
Evidenčni stavek:
Ustavna pritožba zoper pravnomočni sklep o uvedbi preiskave je dovoljena šele po izčrpanju pravnih sredstev zoper sodbo oziroma drugo odločbo, s katero se kazenski postopek konča. Ker glede na navedeno niso izčrpana niti redna pravna sredstva, za obravnavanje ustavne pritožbe niso izpolnjene procesne predpostavke. Zato je Ustavno sodišče ustavno pritožbo zavrglo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
9. 11. 2005
Vrsta odločitve:
sklep
Vrsta rešitve:
zavrženje
Dokument:
US25928
Dokument v PDF obliki:
Up-1070-05.pdf
115 KB
Prenesite datoteko
Up-1070/05-5
21. 3. 2006
SKLEP
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnica v Z., na seji senata dne 28. februarja 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Višjega sodišča v Ljubljani št. I Kp 1000/2005 z dne 24. 8. 2005 v zvezi s sklepom Okrožnega sodišča v Ljubljani št. Ks 1680/2004 z dne 30. 5. 2005 se zavrže.
Obrazložitev
1. Senat Okrožnega sodišča v Ljubljani je s sklepom št. Ks 1680/2004 z dne 30. 5. 2005 ugodil zahtevi Okrožnega državnega tožilstva v Ljubljani in zoper pritožnika uvedel preiskavo zaradi dveh kaznivih dejanj zlorabe uradnega položaja po tretjem odstavku 261. člena Kazenskega zakonika (Uradni list RS, št. 63/94 in nasl. – v nadaljevanju KZ) ter zavrnil zahtevo za preiskavo za kaznivo dejanje poneverbe v službi po prvem odstavku 263. člena KZ. Višje sodišče v Ljubljani je s sklepom št. I Kp 1000/2005 z dne 24. 8. 2005 pritožbo pritožnikove zagovornice zavrnilo.
2. Pritožnik vlaga ustavno pritožbo zoper pravnomočen sklep o uvedbi preiskave. V zvezi s slednjim zatrjuje kršitve 22., 23., 25, 29., 154. in 155. člena Ustave. Ustavnemu sodišču predlaga, naj izpodbijana sklepa razveljavi in vrne zadevo sodišču v novo odločanje.
3. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva.
4. Predmet odločanja pritožbenega sodišča ob preizkusu sklepa o uvedbi preiskave je enak predmetu sodbe. Ustavno sodišče je že v sklepu št. Up-9/96 z dne 2. 7. 1996 (ki se pritožniku vroča skupaj s tem sklepom) sprejelo stališče, da je ustavna pritožba zoper pravnomočni sklep o uvedbi preiskave dovoljena šele po izčrpanju pravnih sredstev zoper sodbo oziroma drugo odločbo, s katero se kazenski postopek konča.
5. Ker glede na navedeno niso izčrpana niti redna pravna sredstva, za obravnavanje ustavne pritožbe niso izpolnjene procesne predpostavke. Zato je Ustavno sodišče ustavno pritožbo zavrglo.
6. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer